Title: Etnisyyteen liittyvä ennakkoasenne
Course: Sosiaalinen inkluusio > Section: Tiedostamaton ennakkoasenne

Johdanto

Monivärisessä ihmistilkkutäkissämme jokainen ihminen lisää täkkiin omat ainutlaatuiset ja kauniit sävynsä, jotka ovat muotoutuneet heidän kulttuuristen ja etnisten juurtensa kautta. Olipa kyse tavastamme puhua, kasvojemme ilmeistä tai jopa vaatteistamme, monimuotoisuus on kaikkialla. Mutta joskus ennakkoluulomme pääsevät pintaan , kuten silloin, kun arvioimme jonkun kykyjä ja ominaisuuksia heidän pukeutumisensa tai aksenttinsa perusteella, tai teemme oletuksia heidän taustastaan heidän nimensä perusteella. Usein kehonkieli ei myöskään ole mukana, mikä johtaa väärinkäsityksiin.

Näiden näkyvien seikkojen lisäksi etnisyyteen liittyvä ennakkoasenne voi ilmetä myös hienovaraisemmilla tavoilla, kuten silloin, kun kulttuurisia perinteitä ja käytäntöjä jätetään huomiotta tai aliarvostetaan sijoittamalla opiskelijoita heikkolaatuisiin luokkiin tai kouluihin etnisen taustansa vuoksi tai kun akateemisia odotuksia lasketaan tai nostetaan epäoikeudenmukaisesti stereotypioiden perusteella.

On syytä huomata, että vaikka etnisyyteen liittyvää ennakkoasennetta pidetään monissa lähteissä osana rotuun liittyvää ennakkoasennetta, uskomme, että on tärkeää käsitellä sitä erikseen, koska se on ainutlaatuinen ja monimutkainen ilmiö, joka ansaitsee tarkempaa huomiota.

Kuvaus

Etnisyyteen liittyvä ennakkoasenne on "epäreilua kohtelua tai syrjintää yksilöitä tai ryhmiä kohtaan heidän etnisen alkuperänsä, kulttuuritaustansa tai kielensä perusteella." (Euroopan rasismin ja suvaitsemattomuuden vastainen komissio (coe.int))

Etnisyyteen liittyvä ennakkoasenne oppimisympäristössä voi ilmetä etnisiä vähemmistöjä edustavien opiskelijoiden epäoikeudenmukaisena kohteluna. Tämänlaisen ennakkoluuloisen kohtelun esimerkkejä ovat muun muassa alhaisemmat akateemiset odotukset, suhteettomat kurinpitotoimet ja puolueellinen opetussisältö. Kaikki nämä tekijät voivat luoda vieraantumisen tunteita ja vaikuttaa kielteisesti opiskelijoiden akateemisiin tuloksiin ja kokemuksiin

Tutkimukset ovat osoittaneet, että opettajilla on taipumus alentaa etnisten vähemmistöjen oppilaiden akateemisia odotuksia, aliarvioiden heidän kykyjään verrattuna eurooppalaisamerikkalaisiin ikätovereihinsa (Harriet R. Tenenbaum & Martin D. Ruck, 2007). Tämä voi johtaa niin sanottuun "Pygmalion-efektiin", jossa alhaisemmat odotukset johtavat heikompaan suoritukseen.

Etnisten vähemmistöjen edustajat joutuvat ankarampien kurinpidollisten toimenpiteiden kohteeksi verrattuna ikätovereihinsa. Pahimmissa tapauksissa tämä voi johtaa "koulutuksesta vankilaan -putkeen", jossa nämä opiskelijat ohjataan pois koulutusjärjestelmästä rikosoikeusjärjestelmään.

Etnisten vähemmistöjen edustajat voivat kohdata vaikeuksia sosiaalistumisprosessissaan, jossa he voivat joutua kiusaamisen ja sosiaalisen syrjäytymisen kohteeksi. Tällä voi olla vakavia vaikutuksia heidän mielenterveyteensä ja siten heidän akateemiseen suoritumiseensa.

Koulutusohjelmat keskittyvät usein hallitsevien kulttuurien ja niiden näkökulmien esittämiseen samalla kun ne jättävät huomiotta ja aliarvioivat muiden etnisten ryhmien historiaa ja osuutta. Tämä voi johtaa syrjäytymisen ja vieraantumisen tunteisiin, samalla kun se luo väärinkäsityksiä ja stereotypioita tietyistä etnisyyksistä.

Alla tarkastelemme hypoteettisia esimerkkejä siitä, miten opettajalla oleva etnisyyteen liittyvä ennakkoasenne voi vaikuttaa oppilaisiin oppimisympäristössä. Tarkastelemme näitä esimerkkejä puolueellisuudelle alttiiden osa-alueiden kautta.  Näitä ovat mm. nimi, kielen sujuvuus ja aksentti, ulkonäkö ja pukeutuminen, sosiaaliset käyttäytymismallit ja kehonkieli, uskonnolliset käytännöt, ruokavalio, historialliset taustat ja poliittiset suuntautumiset.

On tärkeää korostaa keskittymistämme opettajien käyttäytymiseen, sillä tämä kurssi on suunniteltu kasvattajille. Tavoitteenamme on tarjota näkemyksiä, jotka auttavat navigoimaan tällaisissa tilanteissa opetuskäytännöissä.

Esimerkkejä

Nimi

Opettajilla saattaa olla vaikeuksia lausua ei-länsimaista (tai muuta) alkuperää olevien opiskelijoiden nimiä ja tämän seurauksena he saattavat esimerkiksi tiedostamattaan tai tietoisesti välttää kutsumasta näitä opiskelijoita luokkakeskusteluihin. Jotkut opettajat saattavat myös johdonmukaisesti lausua väärin tai pahimmissa tapauksissa jopa pilkata oppilaan etnistä nimeä, mikä voi johtaa siihen, että oppilas tuntee itsensä vieraantuneeksi ja epäkunnioitetuksi. Tämä ennakkoluulo voi vaikuttaa opiskelijoiden yhteenkuuluvuuden tunteeseen ja estää heidän aktiivista osallistumistaan oppimisprosessiin.

Kielitaito ja aksentti

Opettajat saattavat olettaa, että opiskelijat, jotka puhuvat englantia (tai jotain muuta kieltä) toisena kielenään, ovat vähemmän älykkäitä tai akateemisesti vähemmen kyvykkäitä, ja jättävät huomiotta heidän todelliset kykynsä. Tämä ennakkoasenne voi ilmetä epätasa-arvoisina odotuksina, mikä vaikuttaa opettajien antaman palautteen ja tuen laatuun.

Opettajat saattavat tiedostamattaan suosia oppilaita, joilla on natiivimurre verrattuna niihin, joilla on ei-natiivimurre puheenvuorojen jakamisessa tai luokan keskustelujen johtamisessa. Tämä puolueellisuus voi vaikuttaa opiskelijoiden itseluottamukseen ja osallistumisaktiivisuuteen, luoden epätasaisen oppimiskokemuksen.

Ulkonäkö ja pukeutuminen

Opettajat saattavat alitajuisesti asettaa oppilailleen matalampia odotuksia heidän ulkonäkönsä perusteella, tehden oletuksia heidän akateemisista kyvyistään. Opettaja voi esimerkiksi olettaa, että tietyn ihonvärin omaavilla opiskelijoilla saattaa olla vaikeuksia edistyneillä kursseilla, ottamatta huomioon heidän todellista suoritustaan.

Opettajat saattavat tahattomasti kohdella oppilaita eri tavoin heidän traditionaalisen pukeutumisensa vuoksi, tehden tällä perusteella oletuksia heidän arvoistaan tai kyvyistään. Tämä ennakkoluulo voi ilmetä opiskelijoiden potentiaalin tai luokkakeskusteluihin osallistumisen sivuuttamisena, mikä perustuu heidän traditionaaliseen vaatetukseensa liittyviin ennakkokäsityksiin.

Sosiaaliset käyttäytymismallit ja kehonkieli

Opettajat saattavat tulkita väärin oppilaiden kulttuurista kumpuavia sosiaalisia käyttäytymismalleja ja kehonkieltä, kuten esimerkiksi suoran katsekontaktin välttämistä tai hiljaisuuden ylläpitämistä luokkakeskustelujen aikana. Joissakin kulttuureissa suoran katsekontaktin välttäminen on pikemminkin merkki kunnioituksesta kuin välinpitämättömyydestä, ja hiljaisuuden ylläpitäminen voi osoittaa ennemmin harkitsevuutta kuin ymmärryksen puutetta. Opettajat saattavat nähdä tämän käyttäytymisen välinpitämättömyytenä tai ymmärryksen puutteena, mikä voi johtaa puolueellisiin arvioihin opiskelijoiden sitoutumisesta ja ymmärryksestä.

Joissakin Latinalaisen Amerikan ja Lähi-idän kulttuureissa on yleistä seistä lähellä muita keskustelujen aikana, ja sitä pidetään ystävällisyyden ja kiinnostuksen merkkinä. Opettajat, jotka tulevat kulttuureista, joissa henkilökohtainen tila on normi, saattavat tuntea olonsa näissä tilanteissa epämukavaksi ja tulkita tämän käyttäytymisen tunkeilevaksi.

Tietyillä käsieleillä on eri merkityksiä eri kulttuureissa. Esimerkiksi peukalon pystyyn nostamista, joka on positiivinen ele monissa länsimaisissa kulttuureissa, voidaan pitää loukkaavana joissakin Lähi-idän kulttuureissa.

Joissakin kulttuureissa pään nyökkäämisellä tai pudistamisella voi olla eri merkityksiä. Esimerkiksi osissa Intiaa ja Bulgariaa pään pudistaminen puolelta toiselle voi tarkoittaa suostumusta, mikä saattaa hämmentää opettajia, jotka ovat tottuneet päinvastaiseen tulkintaan.

Uskonnolliset käytännöt

Etnisyyteen liittyvä ennakkoasenne voi ilmetä syrjintänä yksilöitä kohtaan heidän uskonnollisten käytäntöjensä perusteella, jotka ovat usein yhteydessä etniseen identiteettiin. Esimerkiksi muslimit voivat kohdata ennakkoluuloja hijabien käyttämisen tai kouluaikana rukoilemisen vuoksi. Luokan tapahtumissa tai juhlissa opettaja saattaa jättää huomiotta tai jopa pilkata oppilaan kulttuurisiin tai uskonnollisiin käytäntöihin perustuvia ruokavaliorajoituksia, saaden oppilaan tuntemaan itsensä ulkopuoliseksi ja epäkunnioitetuksi.

Opiskelijat, jotka käyttävät uskonnollisia symboleja, kuten ristejä tai kippah-kalottia, saattavat kohdata syrjiviä kommentteja tai tekoja. Esimerkiksi opettaja saattaa sopimattomasti pyytää oppilasta poistamaan nämä esineet, tunnistamatta niiden merkitystä tai tukematta tällaisten uskonnollisten symbolien käyttämistä.

Ruokavalion mieltymykset

Monissa kulttuureissa ruokailutottumukset ovat syvästi juurtuneet uskonnollisiin ja kulttuurisiin perinteisiin. Esimerkiksi hindut välttävät naudanlihaa uskonnollisista syistä, kun taas muslimit ja juutalaiset saattavat noudattaa halal- ja kosher-ruokavaliosääntöjä. Ennakkoluuloja voi esiintyä, kun näitä ruokavalion mieltymyksiä ei kunnioiteta tai huomioida, esimerkiksi silloin, kun oppilaitosten ruokalat eivät tarjoa sopivia aterioita näitä ruokavaliorajoituksia noudattaville opiskelijoille.

Uskonnollisten paastoaikojen, kuten muslimien Ramadanin tai juutalaisten Jom Kippurin aikana, opiskelijoilla saattaa olla vähemmän energiaa tai erilaiset aikataulut aterioille ja rukouksille. Opettajat, jotka eivät ole tietoisia näistä tavoista tai eivät tue niitä, saattavat tulkita opiskelijoiden käyttäytymisen kiinnostuksen tai vaivannäön puutteena.

Historiallinen tausta ja poliittinen suuntautuminen

Opettajilla saattaa olla ennakkoluuloisia näkemyksiä opiskelijan historiallisesta tai kulttuuritaustasta, ja he saattavat kohdella opiskelijoita huonosti stereotypioidensa perusteella. Samoin tiettyihin etnisiin ryhmiin liittyvät poliittiset uskomukset, voivat altistaa puolueellisuudelle, mikä vaikuttaa siihen, miten joidenkin etnisten ryhmien edustajia katsotaan ja kohdellaan luokkahuoneessa.

Johtopäätös

Kuten näet, etnisyyteen liittyvä ennakkoasenne voi ilmetä oppimisympäristössä monin, joskus hyvin odottamattomin tavoin, vaikuttaen merkittävästi opiskelijoiden akateemiseen suoriutumiseen, itsetuntoon ja yleiseen hyvinvointiin. On tärkeää huomata, että opettaja, kuten kuka tahansa muukaan henkilö, ei välttämättä ole tietoinen tietyn etnisen ryhmän ja sen kulttuurin hienouksista. Tämä on täysin ymmärrettävää ja hyväksyttävää. Kuitenkin uskomme, että avoimuus uusille kulttuureille, opiskelijoiden kulttuuritaustojen kysyminen epäröimättä ja heidän kunnioittamisensa voivat auttaa luomaan turvallisen ja kunnioittavan oppimisympäristön kaikille opiskelijoille.

Testikysymykset

Alla olevat kysymykset on suunniteltu itsereflektiota varten opetuksen aikana kohdatuista tilanteista. Onko sinulle tapahtunut mitään alla luetelluista tilanteista opetuskokemuksiesi aikana? Voit käyttää näitä kysymyksiä itsereflektiotyökaluna tutustuaksesi mahdollisiin ennakkoluuloihisi, mikä auttaa sinua voittamaan ne ollessasi vuorovaikutuksessa opiskelijoiden kanssa.

Alla olevat kysymykset voidaan esittää testinä, jossa vastaukset ovat "Kyllä" tai "Ei"
Laske "Kyllä"-vastaukset

- Onko sinusta helpompaa tuntea empatiaa ihmisiä kohtaan, jotka jakavat etnisen taustasi verrattuna niihin, joilla on erilainen tausta?
- Luuletko, että ihmiset, joilla on tietynlaiset nimet, saattavat kohdata ennakkoluuloja tai stereotypioita oppimisympäristössään?
- Uskotko, että henkilön englannin (tai toiseen) kielen sujuvuus tai aksentti on suoraan yhteydessä heidän älykkyyteensä tai koulutustasoonsa?
- Huomaatko keskusteluissasi, että sinulla on mieltymys tiettyihin aksentteihin toisten sijaan?
- Oletko koskaan huomannut muodostavasi mielipiteitä opiskelijoista heidän ulkonäkönsä, kuten ihonvärin tai kasvonpiirteiden perusteella?
- Oletko koskaan tuntenut olosi epämukavaksi tai muodostanut mielipiteitä jostakusta heidän valitsemansa kulttuurisen tai traditionaalisen pukeutumisen perusteella?
- Oletko huomannut tilanteita, joissa olet saattanut tulkita väärin jonkun aikomuksia tai tunteita heidän kehonkielensä perusteella, mahdollisesti kulttuurieroista johtuen?
- Oletko koskaan tuntenut olosi epämukavaksi tai muodostanut mielipiteitä jostakusta heidän uskonnollisten käytäntöjensä, kuten rukoustapojen tai uskonnollisten vaatteiden tai symbolien käytön perusteella?
- Oletko koskaan huomannut olevasi välinpitämätön tai vähättelevä jonkun kulttuurisiin tai uskonnollisiin uskomuksiin perustuvia ruokavaliorajoituksia tai -mieltymyksiä kohtaan?
- Vaikuttavatko mielipiteesi poliittisista suuntauksista tai tiettyihin etnisiin ryhmiin liittyvistä historiallisista konteksteista siihen, miten olet vuorovaikutuksessa näiden ryhmien edustajien kanssa tai miten heidät koet?

Tämä osa voi esiintyä kyselylomakkeena, jonka opettaja täyttää painamalla "Kyllä" tai "Ei"

Olet vastannut 'Kyllä' X:ään 10 kysymyksestä.

Kun pohdit opetuskokemuksiasi, saatat olla huomannut, että etnisyyteen liittyvää puolueellisuutta voi esiintyä. Kuinka voit käsitellä näitä ennakkoluuloja? Mitä toimenpiteitä voit tehdä varmistaaksesi, että kaikilla opiskelijoilla on ystävällinen ja osallistava ympäristö, riippumatta heidän etnisestä taustastaan? Seuraavaksi muutamia työkaluja, jotka auttavat sinua selviytymään tästä haasteesta.

Työkalut

Kulttuuri vaikuttaa jokaiseen olemassaolomme osa-alueeseen, muokaten mieltymyksiämme, näkökulmiamme ja oppimistapojamme. Opettajilla on vastuu tunnistaa ja kunnioittaa tätä opiskelijoiden identiteetin perustavanlaatuista osaa. Tämä tunnustus on kulttuurisesti responsiivisen opetuksen (Culturally Responsive Teaching, CRT) ytimessä, käsitteen, jonka on tehnyt tunnetuksi Geneva Gay, arvostettu monikulttuurisen kasvatuksen tutkija.

Gayn merkittävä työ korostaa miten tärkeää on mukauttaa opetustapoja opiskelijoiden kulttuuritaustoihin. Vaikka tämä saattaa aluksi vaikuttaa vaikealta opetussuunnitelman rajoitusten ja opiskelijoiden arviointikriteerien vuoksi, tämän lähestymistavan edut ovat syvälliset. Tekemällä oppitunneista kulttuurisesti responsiivisia opettajat eivät ainoastaan lisää oppilaiden sitoutumista, vaan myös kehittävät syvempää yhteyttä oppilaiden ja opetettavien materiaalien välillä.

Kulttuurisesti responsiivinen opetus perustuu syvälliseen ymmärrykseen opiskelijoiden kokemuksista ja heidän kohtaamista haasteista. Tämä edellyttää, että opettajat astuvat oman kulttuuriperspektiivinsä ulkopuolelle ja syventyvät oppilaidensa maailmaan. Tämän syventymisen kautta opettajat voivat saada arvokkaita oivalluksia, jotka muuttavat heidän opetusstrategioitaan vaikuttavimmiksi.

Mutta mitä tarkalleen ottaen voidaan tehdä kulttuurisesti reagoivien opetusmenetelmien käyttöönottamiseksi?

Kehitä tietopohjaa kulttuurisesta monimuotoisuudesta

- Paras tapa ymmärtää oppilaitasi on antaa heille mahdollisuuksia kertoa itsestään, kulttuuristaan ja maailmankatsomuksestaan ja kuunnella heitä tarkkaavaisesti. Vaikka toisten kulttuurien itsenäinen tutkiminen voi olla hyödyllistä, opiskelijat voivat tarjota sinulle arvokasta ensikäden tietoa itsestään. Lähesty jokaista antaamaasi tehtävää mahdollisuutena oppia lisää opiskelijoistasi. Muista, että oppiminen on jatkuvaa, ja aito kiinnostus oppilaidesi kulttuureihin luo motivaatiota heidänkin oppimiseensa. Olemalla hyvin perillä opiskelijoidesi kulttuurisista taustoista, historiasta ja kokemuksista, auttaa sinua räätälöimään opetusmateriaalisi ja opetustyylisi tehokkaasti.

Näytä esimerkkiä suvaitsevaisuudesta

- On erittäin tärkeää, millaisen esimerkin suvaitsevaisuudesta annat. Jotta voidaan luoda turvallinen oppimisympäristö, on olennaista osoittaa opiskelijoille, kuinka olla suvaitsevainen ja kunnioittava toisia kohtaan. Suvaitsevaisuus vähentää tuomitsemista ja auttaa luomaan turvallisen oppimisympäristön. Esimerkin näyttäminen miten hyväksyä ja arvostaa muita riippumatta siitä, kuinka erilaisia he voivat olla, on korvaamaton panos, joka voi muuttaa heidän elämäänsä. Kannusta osallistavaan luokkaympäristöön, jossa kaikki opiskelijat tuntevat tulevansa nähdyiksi, kuulluiksi, kunnioitetuiksi, arvostetuiksi ja olevansa yhteydessä toisiin.

Integroi kulttuurisesti merkityksellistä sisältöä

- Jos mahdollista, sisällytä opetussuunnitelmaan kulttuurisesti merkityksellistä sisältöä, jotta oppiminen olisi opiskelijoillesi merkityksellistä jasamaistuttavaa . Voit tehdä tämän sisällyttämällä oppitunteihisi ja tehtäviisi esimerkkejä eri kulttuurien kirjallisuudesta ja historiasta . Monimuotoisten kulttuuristen näkökulmien ja materiaalien sisällyttäminen opetussuunnitelmaasi tekee siitä eri taustaisille opiskelijoille merkityksellisemmän ja kiinnostavamman.
- Asettamalla opiskelijat oppimisen keskiöön, opettajat voivat luoda ympäristön, jossa opiskelijat tuntevat itsensä huomatuiksi ja arvostetuiksi. Tämä tunnustuksen tunne voi luoda lisää intoa oppimiseen, sillä opiskelijat voivat suoraan yhdistää oppimateriaalin elämänsä realitetteihin. Tämän tuloksena opiskelijoille kehittyy omistajuuden tunne omasta koulutuksestaan ja he osallistuvat aktiivisemmin oppimisprosessiinsa.

Aseta korkeat akateemiset odotukset

- Aseta korkeat akateemiset odotukset kaikille opiskelijoille heidän kulttuurisesta tai kielellisestä taustastaan riippumatta. Usko oppilaidesi potentiaaliin menestyä ja tarjoa heille tarvittava tuki ja resurssit, joita he tarvitsevat saavuttaakseen parhaat tulokset. Opetustyylisi voi olla joustava ja mukautua vastaamaan opiskelijoiden moninaisiin tarpeisiin.

Viesti tehokkaasti erilaisten opiskelijoiden kanssa

- Yhdistä viestintätyylit ja -strategiat, jotka ovat sensitiivisiä opiskelijoidesi kulttuurisia normeja ja käytäntöjä kohtaan. Ole tietoinen sanattomista vihjeistä, keskustelunormeista ja kielellisestä monimuotoisuudesta. Mukauttamalla viestintätapojasi kulttuurisesti sopiviksi autat rakentamaan luottamusta ja ymmärrystä itsesi ja oppilaidesi välillä.

Rakenna oppimisyhteisöjä

- Kannusta osallistavaan oppimisympäristöön, jossa kaikki opiskelijat tuntevat olonsa turvalliseksi, kunnioitetuksi ja arvostetuksi. Varmista, että opiskelijasi tuntevat olonsa mukavaksi avautua ja jakaa itsestään. Edistä yhteistyöhön perustuvia oppimistoimintoja ja edistä keskinäistä kunnioitusta opiskelijoidesi keskuudessa. Tämä voi auttaa rakentamaan yhteisöllisyyden ja yhteenkuuluvuuden tunnetta, mikä on olennaista opiskelijoiden sosiaaliselle ja akateemiselle kehitykselle.

Johtopäätös

Oppimisympäristö on yksi tärkeimmistä asioista jokaisen ihmisen elämässä. Opiskelijat oppivat paitsi hallitsemaan tulevan ammattinsa, myös kommunikoimaan muiden kanssa, mukaan lukien vertaisensa ja opettajansa. He saavat elinikäisiä ystäviä ja elämää muuttavia kokemuksia, jotka vaikuttavat heihin koko heidän loppuelämänsä ajan. Nuoret opiskelijat ovat suurelta osin persoonallisuutensa muodostamisen alussa, oppimassa tuntemaan itseään ja kamppailemassa sisäisten ja ulkoisten ongelmien kanssa. Tämä korostaa opettajan merkitystä. Hän voi auttaa oppilaita, erityisesti etnisiin vähemmistöihin kuuluvia, selviytymään näistä haasteista. Omaksumalla luokkahuoneisiimme kulttuurien elinvoimaisen monimuotoisuuden, emme ainoastaan tue opiskelijoita ja rikastuta heidän oppimiskokemustaan, vaan myös raivaamme tietä osallistavammalle ja oikeudenmukaisemmalle yhteiskunnalle.

Viitteet ja lisälukemista

Kirjat ja lehdet

Gay, G. (2018). Kulttuurisesti responsiivinen opetus: Teoria, tutkimus ja käytäntö (3. painos)

Ovatko opettajien odotukset erilaisia rodullisille vähemmistöille kuin eurooppalaisamerikkalaisille opiskelijoille? (2017)

Apua vai haittaa? Korkeakoulutus ja reitti etniseen tasa-arvoon (2002)

Artikkelit

Lisää opiskelijoiden sitoutumista kulttuurisesti responsiivisella opetuksella

Opettajien selkeät odotukset ja piilevät ennakkoluuloiset asenteet koulutuksellisia saavutuksia kohtaan: Suhteet opiskelijoiden saavutuksiin ja etnisiin saavutuseroihin (2016)

Tutkitaan rotuun liittyvää ennakkoasennetta koulutuksessa: Uusi lähestymistapa (2016)